La festivitat tindrÃ lloc la tarda del dissabte 2 de marÃ§\nUn total de 6 comparses optaran als premis a la mÃ©s innovadora, mÃ©s canyera i a la millor posada en escena del Concurs de disfresses de Carnestoltes 2019 de Sant Quirze del VallÃ¨s. La comitiva lâ€™encapÃ§alarÃ lâ€™AMPA Onze de Setembre, que va ser la guanyadora del concurs de lâ€™any passat. TambÃ© participaran a la rua les comparses formades per lâ€™AMPA Taula Rodona, AMPA Lola Anglada, AMPA El Turonet, AMPA PurificaciÃ³ Salas i Casal dâ€™Avis.\nEncara resten obertes les inscripcions al Concurs de disfresses per les categories individuals (de 0 a 7 anys, de 8 a 17 i de 18 anys o mÃ©s) i per als grups de dues a 14 persones. Les persones o colâ€¢lectius interessats en apuntar-vos, teniu temps fins al 22 de febrer i ho podeu fer al segÃ¼ent enllaÃ§. Enguany, com a novetat, aquestes categories tenen la possibilitat dâ€™apuntar-se el mateix dia de la rua, el dissabte 2 de marÃ§, de 16.30 a 17.30 hores, a la plaÃ§a 14 dâ€™abril. Les inscripcions es tancaran mitja hora abans de lâ€™inici de la rua o en arribar als 30 participants per categoria.\nTotes i tots els participants de la rua es concentraran a lâ€™avinguda PaÃ¯sos Catalans i a les 18 hores iniciaran el recorregut que els portarÃ per la plaÃ§a 14 dâ€™abril, la rambla de LluÃs Companys, lâ€™avinguda CamÃ del Mas, la rotonda de la ronda dâ€™Arraona, lâ€™avinguda CamÃ del Mas, la rotonda de lâ€™EstaciÃ³ i lâ€™avinguda de Pau Casals.\nLa rua finalitzarÃ a lâ€™alÃ§ada de la plaÃ§a dâ€™Anselm ClavÃ©. AllÃ hi haurÃ un total de 9 parades de botifarres guarnides per les entitats participants per comenÃ§ar el final de festa. Mentre el jurat format per un/a representant de cada Mesa de ParticipaciÃ³ Ciutadana delibera, els i les assistents podran ballar al ritme de lâ€™orquestra de versions La Tropical. Lâ€™actuaciÃ³ sâ€™aturarÃ per escoltar el discurs del Rei Carnestoltes i per lliurar els premis del Concurs de Disfresses. La Tropical acabarÃ amb ritme la celebraciÃ³ del Carnestoltes a Sant Quirze per donar la benvinguda a la trista quaresma.\nEl barri de Les Fonts tambÃ© celebrarÃ el dissabte 2 de marÃ§ el Carnestoltes. La rua comenÃ§arÃ a les 17.30 hores a la plaÃ§a de Manuel MaÃ±as. Tant les persones com les comparses que vulguin participar al concurs de disfresses, es podran apuntar a la mateixa plaÃ§a de Manuel MaÃ±as a partir de les 16.30 hores i fins que comenci el recorregut, que passarÃ pel carrer Roma, carrer Sant AgustÃ, passatge Lola Anglada, carrer MossÃ¨n Josep Pons, carrer de Nostra Senyora del Roser, carrer EsglÃ©sia, passeig de la Riera i Pista Poliesportiva de Les Fonts. AllÃ es farÃ lâ€™arenga de Sa Majestat el Rei Carnestoltes, el lliurament de premis i una botifarrada popular.\nEl proper 15 de febrer, la Biblioteca Municipal acollirÃ a partir de les 17 hores un taller per aprendre a elaborar la vostra prÃ²pia disfressa de Carnestoltes. El taller va adreÃ§at a famÃlies amb infants de 3 a 7 anys i serÃ impartit en anglÃ¨s per lâ€™equip del Kids & Us Sant Quirze. MÃ©s informaciÃ³ al segÃ¼ent enllaÃ§.\nI relacionat amb el Carnestoltes, el Canya Jove proposa participar als i les joves de 12 a 30 anys en un divertit taller de cuina per elaborar pizzes amb la base amb forma de mÃ scares i decorant-les de forma creativa amb ingredients saludables. La iniciativa tindrÃ lloc a Can Feliu el dijous 28 de febrer a partir de les 16.30 hores. Podeu demanar mÃ©s informaciÃ³ escrivint a canyajove@santquirzevalles.cat.


Veterinaris europeus assisteixen als programes de formació del CReSA\nRecentment, el CReSA ha posat en marxa CReSA Training Programs, un servei de formació personalitzat dirigit a professionals del sector de la sanitat animal. Els investigadors del CReSA difonen coneixement en les seves àrees d’especialització.\nCReSA Training Programs són seminaris i cursos impartits al CReSA sobre temes relacionats amb les competències i coneixements dels investigadors del centre (bacteriologia, virologia, immunologia, entomologia, epidemiologia, investigació, diagnòstic, control i eradicació de malalties, etc.).\nCada programa de formació es dissenya de forma personalitzada, en funció de les necessitats de cada demandant, adaptant la temàtica, els formadors i el temps necessari per a cada activitat. L’oferta formativa es dirigeix tant al sector públic (administracions o entitats públiques) com al sector privat (empreses agroalimentàries, farmacèutiques, biotecnològiques, associacions de productors, veterinaris, tècnics de laboratori, etc.) i es pot realitzar en català, castellà o anglès.\nAquesta experiència ja ha estat provada amb èxit per algunes companyies farmacèutiques, amb programes personalitzats dissenyats per grups de veterinaris del sector porcí i aviar procedents de diversos països europeus.\nPer saber-ne més sobre aquests programes formatius i/o concertar una visita:\nPer veure exemples de programes formatius:


Autonoms – RiberaTV\nBy Ribera Televisió on 9 desembre, 2020 Economia, Noticies, Societat\nLa Conselleria d’Economia Sostenible, Sectors Productius, Comerç i Treball ha publicat esta setmana, en el Diari Oficial de la Generalitat Valenciana, la convocatòria anticipada d’ajudes per a les associacions de persones autònomes per a l’exercici 2021. La quantia d’estes ajudes ascendeix a 300.000 euros. Mitjançant una resolució de la directora general de Treball, Benestar i […]\nBy Ribera Televisió on 11 maig, 2020 Alzira, Economia, Ribera Alta, Sala de Premsa\nA partir de demà i fins al 26 de maig s’obri el termini per a sol·licitar les ajudes destinades als autònoms i autònomes per a fer front als efectes originats pel coronavirus COVID-19 i per a la reactivació econòmica en el municipi d’Alzira. La quantia màxima per beneficiari serà de 300 euros La dotació d’estes […]\nBy Ribera Televisió on 9 abril, 2020 Economia, L'Horta, Sala de Premsa\nPer a fer front a la crisi econòmica produïda pel COVID-19, l’Ajuntament de Torrent ha habilitat una partida pressupostària d’1.150.000 euros per a ajudar en empreses, comerços locals, autònoms i famílies afectades per aquesta situació. Dins d’aquest Pla de Xoc, el consistori destinarà 900.000 euros en subvencions directes a pimes, autònoms i comerços locals afectats. […]\nBy Ribera Televisió on 3 abril, 2020 Ribera Baixa, Sala de Premsa\nL’Ajuntament del Perelló treballa estos dies per a buscar solucions que puguen alleujar, almenys en part, la situació que estan patint els autònoms que durant este període de confinament per la crisi sanitària, veuen com els seus negocis romanen tancats obligatòriament. “Per això, des de l’Ajuntament hem decidit ajudar amb 250 euros als autònoms empadronats […]


País de líders - Editorial - VilaWeb\nAquest és un país on mai no manquen els líders. Fins al punt que és sorprenent de comprovar que, sempre que cal, apareixen noms nous, o inesperats, que saben assumir amb naturalitat la veu de tots i ens porten a la pròxima etapa. Com si passara d'una manera natural.\nI això que a vegades pot semblar que la nostra nació no és gens propensa als grans lideratges. Probablement perquè no som una gran nació. Més aviat som una nació de líders compartits, circumstancials, de lideratges que ara en diríem en xarxa. Per això, al costat dels caps dels partits polítics, sempre hi ha hagut i hi haurà líders civils, intel·lectuals, morals, públics, gent que desinteressadament presten la seua veu o el seu pensament al bé comú.\nCrec que això ens fa molt forts. Hi ha noms que fa tres anys, o cinc, o deu, eren importants, definien el pas, i que avui viuen discretament, sense perdre de vista quin és el seu lloc. I a l'inrevés. Gent que sempre hem sabut que hi eren, però que fins ara no havia calgut que es posaren al davant. I quan ho han fet, ens han sorprès molt positivament. N'és un exemple magnífic Sergi López, amb la seua intervenció a l'Assemblea Nacional Catalana. Un exemple que és el més recent, però que no serà pas el darrer.\nMés aviat som una nació de líders compartits, circumstancials, de lideratges que ara en diríem en xarxa.


Noves fitxes sobre noms de països – El blog de l'Optimot\nAixí, si volem saber la forma d’ús general del Vietnam, el nom oficial complet d’aquest país, l’ús de l’article en aquest topònim o el codi ISO, només hem d’escriure Vietnam en el quadre de cerca i seleccionar l’opció Criteris: el primer resultat de la cerca serà la fitxa de l’Optimot denominacions del Vietnam.\nPer obtenir totes les fitxes sobre noms de països, hem de fer els passos següents: en primer lloc, escriurem denominacions en el quadre de cerca, seleccionarem la cerca Criteris i clicarem al botó Cerca. En segon lloc, quan el cercador ens hagi retornat els resultats, afinarem més la cerca clicant a l’enllaç Fitxes de l’Optimot que hi ha en l’apartat Trieu el resultat per fonts. En tercer lloc, si filtrem per la categoria Toponímia obtindrem totes les fitxes sobre noms de països.\nFinalment, aquestes fitxes també ens poden anar bé per comprovar la grafia correcta del nom d’un país. Per exemple, si dubtem si s’escriu Kènia o Kenya, una bona estratègia és fer una cerca bàsica amb el fragment Ken seguit d’un asterisc (Ken*), perquè l’asterisc és un signe que serveix per substituir en el cercador un o més caràcters que desconeixem. Aleshores veurem que en els resultats que ens surten apareix el topònim Kenya i, concretament en el lloc número 9, trobarem la fitxa denominacions de Kenya.\nasterisc, criteris, fitxes de l'Optimot, topònims


El valor ocult de l’aigua | Catalunya Religió\nEl valor ocult de l’aigua\n(Obra Social “la Caixa”) La iniciativa CosmoACCIÓ, que tindrà lloc a CosmoCaixa, convida tots els sectors de la societat que, a més d’estar interessats a escoltar la comunitat científica experta en aigua neta i vida submarina - Objectius de Desenvolupament Sostenible (ODS) 6 i 14 - vulguin exposar la seva opinió, llançar noves idees o intervenir activament en el debat. El programa s’estructura en quatre parts: Descobreix, Coneix, Dialoga i Actua, activitats amb formats diferents però complementaris, que aniran aprofundint en els ODS concrets que es tractin en cada semestre.\nDescobreix: Es desenvoluparà avui, 24 d’octubre, amb la finalitat de descobrir l’estat actual dels oceans per comprendre la importància que té per a l’ésser humà restablir-ne la salut. Intervindrà en la sessió l’investigador Sergio Rossi, expert en biologia i ecologia marina, amb experiència en expedicions científiques a tot el món. En totes les sessions del cicle exercirà de moderadora l’experta Elisa Berdalet, investigadora del CSIC i coordinadora internacional de la recerca en algues nocives.\nDialoga: La tercera sessió del cicle se celebrarà el dia 14 de novembre, i hi coneixerem iniciatives reals de persones que treballen per aconseguir un món més sostenible en matèria d’aigua. El debat serà un diàleg obert sobre com l’ecoinnovació i la ciència ciutadana poden ajudar a garantir l’accés universal a l’aigua potable i aconseguir la sostenibilitat dels oceans. En aquesta sessió interactiva i participativa, les persones que hi assisteixin podran exposar la seva opinió, llançar noves idees o intervenir activament en el debat. Hi participaran Cristina Varona, experta en enginyeria agroalimentària, una de les fundadores de l’empresa emergent (start up) Useful Wastes, que busca solucions adaptades per augmentar l’eficiència hídrica i disminuir els abocaments; Francisco Sanz García, que presentarà el seu projecte de recerca ciutadana sobre aigua; Èlia Vives, experta en ciències i conservació del medi marí, que a través d’Oceanogami ajuda els ciutadans i les empreses a millorar el seu impacte i la seva responsabilitat en la salut dels oceans, i Jordi Ferré Albiol, innovador disruptiu i emprenedor, fundador de Kamleon, una empresa emergent centrada en l’ús de les noves tecnologies en la salut i la hidratació de les persones.\nEl projecte CosmoACCIÓ és una iniciativa de ”la Caixa”, amb la col·laboració de la Fundació Fòrum Ambiental, que ofereix a la societat l’oportunitat, de forma semestral, d’analitzar uns ODS concrets i participar de manera activa en les sessions del cicle.\nEl valor invisible del agua\nEste octubre y noviembre: #cosmoACCIÓN19 en el @CosmoCaixa\nEntradas ya a la venta en https://t.co/UEBDFnEpZf 50% de descuento en tu entrada con el código COSMOACCION#ODS #SDGs #ODS6 #ODS14 #Sustainability #ChangeMakers #Water #Oceans pic.twitter.com/FYt6unq7Sq\n— cosmoACCIÓN (@cosmoACCION) October 10, 2019\nCosmoCaixa, Educació, Cultura i art, Obra Social 'la Caixa'


B&B Italia Cerignola Itàlia - Ofertes d'hotels amb els MILLORS DESCOMPTES EN LÍNIA\nVeure tots els 12 allotjaments a Cerignola.\nVia Campania 7, Cerignola, Cerignola, Itàlia, 71042 - Veure al mapa\nPer als viatgers què vulguin captar les imatges i els sons de Cerignola, B&B Italia és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nB&B Italia també ofereix moltes instal.lacions per enriquir la seva estada a Cerignola. Mentres estan allotjats en aquestes meravelloses instal.lacions, els clients poden gaudir de ascensor, cuina compartida.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió, aparell de televisió LCD/pantalla de plasma per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, B&B Italia no troba competidors en cap categoria.


Entrada primer dia a P3 - Escola Purificació Salas\nhttps://www.purisalas.com/wp-content/uploads/2016/09/vídeo-portada.jpg 375 500 Purificació Salas https://www.purisalas.com/wp-content/uploads/2014/12/logopurisalas.png Purificació Salas2016-09-16 10:17:512019-03-05 16:11:24Entrada primer dia a P3\n16 setembre, 2016 at 10:55\nMoltes gràcies pel vídeo, xulíssim!!!\nEspero que tingueu un molt bon curs i el puguem disfrutar!!!!\n16 setembre, 2016 at 11:24\nMoltes gràcies Montse. Esperem que així sigui!!!\nNuria Delgado says:\n21 setembre, 2016 at 07:26\nEl video té un error i no es pot reproduir\n22 setembre, 2016 at 09:44\nProva de mirar-ho en un ordinador. Jo si que el puc veure.\nEntra al youtube de la web i a veure si aquí si el pots veure.\nEls protagonistes omplen l’escola Coneixent-se padrins i fillols


Normalitzat el tall de subministrament elèctric a Catalunya\nActualitzada 24/07/2021 a les 18:22\nUn incident d'escala global ha deixat prop de 640.000 abonats sense subministrament durant més de quaranta minuts || Causat per un accident originat al sud de França\n© Normalitzat el tall de subministrament elèctric a Catalunya\nUn incident ha deixat prop de 640.000 abonats sense subministrament elèctric durant més de quaranta minuts. Es tracta d’una afectació gran, que no només ha perjudicat veïns de les comarques de Lleida, sinó també a nivell català i fins i tot en zones d’Espanya.\nSegons ha pogut explicar Jordi Martínez, director de comunicació de Xarxa Elèctrica, el problema s’hauria originat al sud de França, i "per protocol internacional" es va haver de desconnectar la xarxa de proveïment per uns minuts per tal d'evitar una caiguda total del sistema.\nTot i així, a les 17:45, Protecció Civil afirmava que la totalitat de la xarxa elèctrica catalana ja estava recuperada i tots els seus abonats tornaven a estar connectats a ella. Poc abans, Endesa ja havia notificat que el subministrament estava tornant a la normalitat de manera progressiva.\nLa notícia ha obtingut un gran impacte en xarxes socials, arribant fins i tot a posicionar-se com a tema del moment a Twitter, amb l’etiqueta #apagon.


L’Arenalet d’Aubarca i Son Moragues continuen tancats per actuacions de millora\nRefugi S'Alzina. CAIB\nPalmaVuit dels 13 refugis que gestiona l’Ibanat ja accepten reserves que permeten omplir tota la seva capacitat amb grups heterogenis arran de l’actualització de la normativa sanitària. Tot i això, segons han explicat en un comunicat, l’Arenalet d’Aubarca i Son Moragues continuaran tancats per actuacions de millora.\nEl refugi de Binifaldó reobre de nou amb una capacitat per a 20 persones després de restar tancat a causa del compliment de les mesures sanitàries per combatre la pandèmia. Pel que fa al refugi del Parc Nacional de Cabrera, augmenta el nombre de places disponibles fins al màxim, 12 en total, que fins ara es mantenia en un límit de 10.\nS’Alzina i la Casa dels Oguers, amb una capacitat per a 10 persones, permeten l’estada de grups no convivents, fins ara restringida a un únic grup de convivència, tot i que es requereix la reserva completa. La resta de refugis ja permetien l’estada de la capacitat màxima, que és inferior a 10 persones, i que per les seves característiques també requereixen la reserva de tot el refugi.\nA la majoria de refugis s’hi han fet millores per optimitzar-ne l’eficiència energètica, canvis de mobiliari i actuacions dirigides a garantir la seguretat i el benestar dels usuaris. Les reserves es podran fer a través de la pàgina web de l’Institut Balear de la Natura (Ibanat). En totes les sol·licituds s’haurà de signar una declaració responsable de compliment de les normes sanitàries durant l’estada.\ncoronavirus Refugis Ibanat\nSalut admet "dificultats" a les escoles per l'impacte de la sisena onada\nLuis Pérez Ortiz: “Algunes famílies de presos vivien al Valle de los Caídos com al neolític”\nLlargues coes per vacunar-se a Son Dureta hores abans que entri en vigor el passaport covid\nPer Nadal, mengem com cal\nEls mals menors\n'El Mundo' impulsa Yolanda Díaz com l'Ayuso d'esquerres\nMaria Antònia per Pilar


Iniciat el curs de gestió Mediambiental i Turisme Sostenible\nDes de l’àrea de Medi Ambient de l’Ajuntament d’Alcúdia s’organitza el curs per aconseguir el distintiu Ecoturístic.\nAlcúdia, 15 de març de 2017. L'àrea de Medi Ambient de l’Ajuntament organitza un curs de gestió ambiental per als establiments turístics i, per primera vegada, amb assistència de supermercats interessats per aconseguir els Distintius Ecoturístics. S’hi han inscrit una vintena de persones de 16 establiments entre hotels, restaurants, supermercats i botigues.\nAvui el regidor de Medi Ambient, Tomàs Adrover, ha donat la benvinguda als assistents del curs. Els cursos es fan a la biblioteca de Ca’n Torró, els dies 15, 17, 20, 22 i 27 de març de les 9.30h fins a les 12.30h. Els continguts seran els següents:\nDia 15 de març – Distintiu ecoturístic d’Alcúdia, amb la tècnica de Medi Ambient Aina Palmer; productes respectuosos amb el medi ambient, etiquetes ecològiques i sistemes de gestió ambiental amb Celina Álvarez de la consultoria Ambiental, Qualitat & Rse; contaminació atmosfèrica i la seva correcció: renous, fums i olors amb Gabriel Torres.\nDia 17 de març – Sanitat i Higiene a l’establiment amb un tècnic del servei de seguretat alimentaria de la D.G de salut pública i consum (Conselleria salut, família i benestar social; residus (domèstics, comercials i perillosos) amb Celina Álvarez.\nDia 20 de març – Gestió i optimització de l’energia amb un membre de la Dirección General d’energia i canvi climàtic, de la Conselleria de territori energia i mobilitat; requisits legals aplicables amb Celina Álvarez.\nDia 22 de març – Foment de la cultura i dels productes balears “semilla”, amb membres del servei de millora agrària i pesquera de la Conselleria; gestió de l’aigua potable i aigües residuals amb Aina Palmer del departament de Medi Ambient de l’Ajuntament; informació i comunicació a clients i empleats amb Celina Álvarez.\nDia 27 de març – Gestió sostenible de zones verdes i piscines, sessió extra per hotels interessats amb Celina Álvarez i a partir de les 10:30h visita a un hotel i recorregut per les instal·lacions de piscines i sales de màquines, a més dels jardins, amb el cap de servei.\nPosteriorment, dins el mes d’abril, es farà l’entrega dels Distintius Ecoturístics atorgats a 2016.


Raquel Montoya: “Amb la professionalització dels gabinets de premsa dels ajuntaments, les ràdios han perdut protagonisme” - comunicació21\nQuim Miró|2021-12-22T20:00:12+01:0021 desembre 2021|Comunicació21\nRaquel Montoya (Esparreguera, 1979) és la responsable d’Olesa Ràdio des de fa un parell d’anys. Periodista local i defensora del municipalisme i la informació de proximitat, anteriorment va treballar a Ràdio Esparreguera, Ràdio Tiana i al departament de comunicació de La Passió d’Esparreguera.També és regidora de la CUP a l’Ajuntament d’Esparreguera (a l’oposició). A Comunicació 21, Montoya referma el distintiu de l’emissora municipal d’Olesa de Montserrat i es mostra escèptica davant una ampliació de l’aliança entre les ràdios municipals del Montserratí.\nCom compagines els dos barrets de la política i el periodisme?\nEl barret de regidora m’ajuda a entendre altres mirades i possibilitats. La política és a tot arreu, en cada acció del nostre dia a dia i també darrere la comunicació i el periodisme. Si hi ha emissores municipals és fruit d’una decisió i d’una estratègia política. La meva tasca a Olesa Ràdio també hi té a veure la política, perquè parlo sobre l’acció política del govern municipal i de l’oposició. És bo i recomanable, tothom hauria de conviure-hi alguna vegada.\nFilla d’Esparreguera i treballant a Olesa de Montserrat, dos municipis amb una forta rivalitat. Com es compatibilitza?\n[Riu] Ho porto bé, tot i la rivalitat històrica que hi ha entre els dos municipis. Tan Olesa com Esparreguera tenen les seves pròpies particularitats i diferències, però també tenen coses en comú: el territori i la tradició tan nostrada com és La Passió. En realitat, la relació és molt més fluida del que ens imaginem. M’estimo Esparreguera i també Olesa, sobretot les seves particularitats i la seva gent.\nTot i que treballes a Olesa Ràdio des de fa sis anys –en la teva segona etapa–, quines són les peculiaritats de l’actual emissora?\nA Olesa està passant el mateix com en la majoria d’emissores municipals, que van néixer amb uns objectius que han anat variat amb el pas del temps. Amb la professionalització dels gabinets de premsa dels ajuntaments, les ràdios municipals han perdut protagonisme, el que el convertia en el mitjà de referència per arribar a la ciutadania.\nQuin és el model que té cabuda avui a les ràdios municipals?\nEl model s’està transformant en la nova era tecnològica i digital. Cal ser present a les xarxes socials, tenir un canal de YouTube i, fins i tot, aquelles que tinguin els mitjans necessaris poden acabar sent productores de continguts. Aquesta transformació del model s’està accentuant darrerament i ens hi hem d’adaptar. Per això cal diferenciar-nos de la comunicació institucional, per això des de la ràdio podem mostrar totes les mirades.\nQuines són les potes de la programació d’Olesa Ràdio?\nRecentment hem reestructurat la programació. El magazín Hotel Gori és un dels programes amb més identitat de la casa, un espai que ha passat de quatre a dues hores, fruit que l’equip humà s’ha anat reduint amb el temps. D’aquesta manera ens permet mantenir la qualitat dels continguts, que es complementa amb un espai de radiofórmula tant al matí com a la tarda. Disposem d’una quarantena de col·laboradors, la majoria d’ells amb una llarga trajectòria a la casa, que ens permeten mantenir viva la ràdio.\n“Ampliar l’aliança amb les emissores del Montserratí? Si la fórmula passa per crear una mena de mancomunitat, ho veuria molt complicat”\nQuins són els reptes d’Olesa Ràdio a curt i mitjà termini?\nConsolidar la nova programació, i sobretot, fer un pas endavant en la millora de l’emissió. Per això, de cara el 2022 farem realitat la digitalització dels equips tècnics de l’emissora com un canvi necessari per adaptar-nos a la nova realitat. Tenint en compte que el consum de la informació ha fet un gir, és previst donar un nou impuls a través de les xarxes socials per apropar i ampliar la cobertura dels continguts que oferim des de l’emissora. Uns continguts que també seran a través d’streaming.\nCom s’ha adaptat la ràdio a les noves tecnologies?\nFins ara oferim els continguts més informatius a les xarxes. La pandèmia ens ha obert la mirada a YouTube –ja tenim canal propi– i tenim clar que només és un primer pas. A partir del gener hi haurà un nou programa que s’oferirà per YouTube i per streaming. Serà una manera d’apropar-nos al públic més jove, sabent que si oferim continguts que els interessin i en els formats amb els quals els se senten més atrets.\nÉs per combatre la tendència que majoritàriament l’audiència de les emissores municipals és gent gran?\nÉs cert que la gent més gran és qui més escolta la ràdio local. Sense anar més lluny, una oient d’Olesa Ràdio sempre ens recorda que gairebé té un transistor a cada habitació de casa seva per no perdre’s res… Anècdota al marge, jo difereixo d’aquells que opinen que la gent jove no escolta les ràdios locals. Si a la gent jove li ofereixes continguts atractius, l’acabes enganxant. I aquesta és una de les nostres apostes.\nOlesa Ràdio forma part d’A cinc bandes, un projecte informatiu d’àmbit comarcal amb la resta d’emissores locals del Montserratí. És una fórmula que podria ampliar-se aquesta aliança amb més continguts?\nSi la fórmula passa per crear una mena de mancomunitat entre les emissores, ho veuria molt complicat. Una altra cosa seria en moments puntuals de l’any, com podria ser l’estiu, quan hi ha menys recursos humans a causa de les vacances del personal. Ara bé, cada emissora ha de tenir el seu propi distintiu, que ens diferencia a totes. Aquest distintiu és la nostra pròpia proximitat. Fins a quin punt l’audiència té interès d’allò que passa als municipis del costat?


enric farreny i carbona\nRETOUR Texte en langue catalane - Traduction possible sur demande - VERSION COMPLETE ici\nSetze anys el 36\nPotser ja era hora -si no és massa tard- per escurar la memória vella que és la que menys he perdut amb el temps. La primera idea va ser el títol : « Setze anys el 36 ». Que n’hem viscut de fetes ! Gairebé sembla un privilegi del destí. No repetiré ara la infància del fill del sabater del carrer de Premià a Sants, que per obra i gràcia de la meva mare, va a néixer a Olot el 31 de marc del 1920. Tots vivíem a l’hora de l’Espanya Industrial, la gran fàbrica de teivits veïna. La sirena donava les hores i la guàrdia civil en temps de vaga o de bullanga durant la dictadura feia córrer les nostres mares per a aixoplugar-nos dels trets que tiraven carrer avall. En aquells temps calia parler « en cristiano » a l’escola i en els Ilocs públics. Sort que els mestres, clandestinament, ens ensenyaven alguna poesia o canço i que a casa i al carrer manteniem la nostra llengua i la bona educació de parlar voluntàriament en castellà als forasters. Que consti !\nRecords pregons són les eleccions i la proclamació de la República el 14 d’abril del 1931 . Quina emoció, quin canvi pertot, quin esbadaliment ! De cop hi havia colònies d’estiu i banys de mar a la Barceloneta pels de la meva edat i casta. Escoles, moltes escoles, molts joves mestres, una Barcelona capital cultural si més no. Als dotze anys vaig entrar a l’Escola del Treball, al carrer d’Urgell, als « ametllers » en deien. Primer a « perfeccionament », tot en català, amb assatjos artístics i l’any després a « pre-aprenentatge » on, a més dels estudis. apreniem a tastar els oficis bàsics de la indùstria en unes condicions que us admiraría si ho pogués explicar. Quina diferència amb el que ara en diuen « cursos de formació ». Normalment l’Institut d’Orientació Professíonal - cosa nova- ens aconsellava per triar un ofíci : em van dir de fer el que volgués.\nPassem de la mort de l’Avi per Nadal del 33. L’estiu del 34 la Generalitat, per primera vegada a Catalunya, don d’Espanya, va atorgar a l’Escola del Treball quatre beques per cursar els estudis de tècnic de l’Escola Industrial.\nEn el concurs vaig obtenir el primer lloc i em vaig matricular el 1r d’octubre, pocs dies abans de que tot el govern de la Generalitat - i molt gent d’esquerra i sindical - emigressin a 1 »Uruguay », un vaixell-presó ancorat al port de Barcelona, de resultes de la repressió a Astúries i de la solidaritat dels catalans. El militarot que va prendre el lloc del nostre Lluís Companys no va gosar esborrar tots els avenços culturals que vivíem. De dia a l’Escola Industrial i els vespres a la del Treball per ser fadrí industrial, és el que em va permetre més tard de treballar sempre com obrer qualificat.\nLes eleccions del febrer del 36, victória del Front Popular van alliberar els presos politics i empènyer el progrés republicà. El 19 de juliol « vingué la guerra ferotge i sens treva » i « arreu d’Espanya s’alçà la gran lleva dels voluntaris que lluiten cantant : Endavant ! ».\nEls setze anys som-hi. Tot ben pensat, inscrit a la Joventut Socialista Unificada de Catalunya, que sembla que tothom ha oblidat, les nostres consignes eren de ser els millors pertot, a l’escola i al carrer, i tot cara a axaifar el feixisme. Imagineu l’ambient ! Els més grans van marxar els primers al front i a l’Escola de Guerra ; nosaltres vam anar omplint els buits i em vaig trobar, secretari de les associacions d’alumnes de les dues escoles, de la cooperativa escolar, obra de l’Antoni Ma Sbert, de les dues cèllules de la J.S.U. redactor del butlletí i del diarí mural i paro de comptar.\nPer dir, escurçant, que quan van arribar les hores tràgiques del març del 38, els bombardeigs criminals de Barcelona, les dificultats de l’exèrcit popular, el dia 20 d’abril, als divuit anys i deu dies, amb sis companys més de l’escola i del carrer, vam anar voluntaris a l’exèrcit, a la 26a Divisió (ex columna Durruti !). Bateig de foc per terres 11eidatanes, amunt i avall prop de la presa de Camarasa, només dos plors : el Robert Agut, ferit a costat meu pel maig, va morir poc després a l’hospital ; l’Antoni Cruz va morir al peu del Segre el dia de la feste major de Sants, el nostre barri.\nEscurçar encara. Els amics anarquistes no em van deixar anar a l’aviació que era la meva dèria. Milicià de la cultura honorari, si. Enllacem amb el conte de Nadal que us he ofert. Després, a la caiguda de Barcelona, abandonats a l’hospital, bombardejats a Figueres, vaig anar fins a França el dia 9 de febrer per La Bajol i Les Illes, amb una pota coixa. Camps de concentració del Voló, d’ Argeliers, d’Agde, de Sant-Cebrià, de Septfonds, sempre militant per mantenir viva l’organització i la moral. Un any de concentració...\nQuantes aventures abans de trobar-me de fresador en un talleret de Normandia el febrer del 40.. Poc repòs, pel juny els alemanys arriben i ens toca picar sola - és un dir perquè va ser en bicicleta - fins a Tarbes i Tolosa, fugint dels nous camps de concentració, refugiat a una masia a munyir vaques i esperar a Marsella que poguéssim (1) anar a Mèxic. Trampejant lliçons i traduccions per viure fins a poder treballar de torner el maig del 41 en una gran empresa. Resistència a la fabrica i al port, F.T.P. a l’alliberació de Marsella des del 20 d’agost. Participació a « Juventud Combatiente » aplegant alguns milers de joves espanyols amb vistes al retorn promès. Secretari nacional i redactor del diari « Juventud » a Tolosa des del març 45 quan deixo la fàbrica a canvi d’un plat i un llit. Representant de la JSUC a França prop de les altres organitzacions catalanes.\nEl 25 d’octubre casament amb la Conchita Del Bosque, filla del president de Unión Nacional, Don Rafael, amb assistència de tothom menys la Pasionaria. L’endemà mateix viatge a París i Londres, delegat per la creació de la Federació Mundial de la Joventut Democràtica.\nRefusant de fer una fàcil carrera política, deixo la permanència el juny del 46 i començo de frigorista abans de la naixença de I’Enric petit. Mal allotjats, comencem amb dos plats, dos coberts i una cassola. Tot i militant tots dos a la direcci-ó de la Joventut.\nEl retorn d’Amèrica o de la Unió Soviètica dels dirigents histórics aixoplugats va ser el començament de la degradació del moviment. Agreujat per l’actitud dels francesos que havien oblidat la nostre participació a la guerra i ens van llençar a la clandestinitat. Deportacions a Córsega i a Algèria. Sectarisme que castigava el voler fer venir la família d’Espanya amb l’exclusió. Vam veure que teniem exili per anys. Treballant molt, he portat el fred en torn de Toulouse i ben lluny a centenars de comerços. Vingueron un noi i una noia i molt més tard dues altres noies. Un bé de Déu ! Un professor de la Universitat, un professor del secundària, una tocólega i dues quadres qualificats. El mèrit que reivindiquem és d’haver-los fet a imatge nostra, més aviat del costat dels que reben ! Tot guanyat a pols, sense ajudes.\nEls anys passen depressa, veient créixer els fills i ara els nou néts ! La meva história s’esborra darrere la de la Conchita que fa prop de vint anys porta molt alt el « Club de Langue et Culture Espagnoles » de Ramonville que com que només té dos nacionals espanyols no rep cap ajut de l’estat. No tenom doble nacionalitat ni doble pensió, ni doble pertenència a associacions ni qui sap que més...\nJo crec que el nostre model van ser « Els Miserables » en francès i « Don Quijote de la Mancha » en castellà !\nEnric Farreny i Carbona - Decembre 1998\nLe 1er décembre 2003, Enric était à Madrid, invité par Ludivina Garcia Arias députée des Asturies, pour assister à l' "Homenaje a los Luchadores por la Libertad" qui se tenait dans l'enceinte des Cortès.


Es reparteixen més de 400 vals per a fer la prova d’ADN gratuïta – Ajuntament de Nules\nHome Històric Es reparteixen més de 400 vals per a fer la prova d’ADN gratuïta\n207 propietaris ja han fet la prova a les seues mascotes en les clíniques veterinàries de la localitat\nL’Ajuntament de Nules ha repartit en poc més d’un mes 439 vals perquè els propietaris de gossos puguen fer-los la prova d’ADN gratuïta i en són 207 els que han portat les seues mascotes a fer-se aquesta prova a les clíniques veterinàries de la localitat.\nAixí doncs, els propietaris de gossos tenen fins al 31 de març per realitzar la prova de l’ADN gratuïta a la seua mascota, “estem treballant en la realització d’un cens caní nou en el qual s’inclourà l’ADN dels animals, per aquest motiu el passat mes de gener vam començar aquesta campanya que està tenint una bona resposta ja que en poc més d’un mes han arreplegat el val per a fer la prova de l’ADN gratuïta 439 propietaris. Després d’aquest període cada propietari en sufragarà el cost, a excepció de les persones que adopten o tinguen un gos nou”, explica el regidor de Sanitat, Antonio Romero.\nPer a obtindre el val amb el qual es pot fer la prova de l’ADN gratuïta en qualsevol de les dues clíniques veterinàries del municipi cal anar a l’ajuntament. Aquesta prova no és perjudicial per a l’animal perquè es tracta d’agafar una mostra de saliva. No obstant això, cal assenyalar que segons l’ordenança en vigor tots els propietaris estan obligats a censar el gos i també a fer la prova de l’ADN.\nL’Ajuntament de Nules destina a aquesta actuació un total de 45.000 euros i pretén tindre una ferramenta fiable per a protegir els animals ja que el cens caní genètic permetrà localitzar l’animal en cas de pèrdua, maltractament o abandonament. A més, també permetrà mantindre el municipi net i salubre d’excrements canins perquè amb aquest mètode és possible identificar el propietari de l’animal que ha incomplint l’obligació d’arreplega d’excrements.\nNules acollirà alguns dels millors restauradors de la província en el I Concurs de Cuina Clemenules06/02/2019\nNules promociona el valencià amb la campanya Benvinguts a casa08/02/2019\nNules pinta un mural reivindicatiu que representa la llibertat de les dones\nAyuntamiento de Nules 06/03/2019


Habitages a la Ronda Barceló, Mataró\nEl projecte d´habitatges s´emmarca dins la ordenació urbanística, realitzada per BrulletDeLuna Arquitectes, que estructura l´arribada al mar de la Ronda Barceló. Aquesta ordenació proposa una forta consolidació de la façana de la Ronda culminada amb una torre d´habitatges que esdevindrà un nou centre de referència pel litoral mataroní.\nEls habitatges a la Ronda Barceló són els primers construïts dins d´aquest gran pla urbanístic. Ja des de la seva secció –que defineix una amplia porxada amb comerços- la implantació dels habitatges tracta de definir el futur passeig urbà que resseguirà la Ronda Barceló.\nLa tipologia busca uns habitatges espacialment generós i ple de llum. La passantia, fa possible que les vivendes s´obrin tant a l´ambient més públic de la Ronda com al més recollit de l´interior d´illa, i alhora permet un bon control climàtic gracies a la ventilació creuada.


Oncologia Hepàtica - Jordi Bruix (Hospital Clínic) - Àrees de recerca - IDIBAPS\nAquest equip multidisciplinari, conegut internacionalment com a "Grup Barcelona Clinic Liver Cancer (BCLC)", desenvolupa una intensa activitat de recerca clínica i translacional en càncer hepàtic. L'objectiu és investigar tant l'eficàcia d'intervencions clíniques i terapèutiques com els mecanismes que regulen la progressió de la malaltia.\nEn el nivell clínic, es treballa en la definició de noves eines diagnòstiques i l'optimització de l'eficàcia dels tractaments. El grup investiga com es refinen els criteris de selecció per indicar tractament radical (resecció quirúrgica, trasplantament, abordatge percutani amb ablació), per tal de garantir la màxima eficàcia tant pel que fa a supervivència com a la morbiditat associada. En l'àmbit del tractament, s'avaluen opcions per millorar l'eficàcia dels tractaments no curatius, per als quals hem pogut demostrar la seva eficàcia a l'hora d'incrementar la supervivència (quimioembolització arterial, sorafenib). En aquest sentit, es duen a terme i lideren en el nivell internacional, juntament amb la indústria biomèdica, estudis en fase 1, 2 i 3 per determinar l'eficàcia de nous agents moleculars. Actualment, Jordi Bruix és l'investigador principal internacional de 3 assaigs de dues fases de regorafenib i tivantinib en proves de fase avançada. Al mateix temps, s'està avaluant l'eficàcia de les teràpies adjuvants per prevenir la recidiva després del tractament quirúrgic o l'ablació. Així mateix, s'estan dissenyant estudis de prevenció del càncer en malalts amb cirrosi hepàtica. El grup també s'ha implicat activament en estudis sobre el diagnòstic i el tractament del colangiocarcinoma. En relació amb la recerca translacional, s'està estudiant la patogènia del carcinoma hepatocel·lular, juntament amb l'anàlisi de noves vies de senyalització i aberracions genòmiques implicades en el desenvolupament del tumor, així com la identificació de noves dianes terapèutiques. S'han desenvolupat línies cel·lulars humanes per permetre dur a terme investigacions mecanístiques. S'ha creat un consorci internacional d'investigació genòmica en carcinoma hepatocel·lular, en col·laboració amb la Mount Sinai Medical School, la Universitat de Harvard i l'Istituto dei Tumori de Milà, que ha consolidat un banc de teixits d'importància cabdal.\nEl grup du a terme estudis genòmics sobre el carcinoma hepatocel·lular i té com a objectiu identificar dianes terapèutiques i nous tractaments moleculars. Hi ha dues línies de recerca en el context del consorci internacional (HCC Genomic Project), organitzat pel Dr. Llovet i amb la participació de BCLC-Clínic-IDIBAPS, Mount Sinai School of Medicine (Nova York), Dana-Farber Cancer Institute i Broad Institute (Boston) i l'Istituto Nazionale dei Tumori (Milà):\nGenòmica. Identificació de les alteracions genòmiques en el carcinoma hepatocel·lular i el colangiocarcinoma intrahepàtic, i aclarir les seves implicacions en relació amb el diagnòstic i el tractament. Anàlisi integral del transcriptoma (microxips d'oligonucleòtids) i de les aberracions en el genoma (xips de polimorfismes de nucleòtid simple). Identificació de marcadors per al diagnòstic precoç del carcinoma hepatocel·lular (CHC).\nVies de senyalització i teràpies moleculars. Identificació del paper de les vies de transducció de senyals en la patogènia del CHC i identificació de noves dianes terapèutiques i nous tractaments moleculars. Actualment s'estan estudiant les vies de senyalització corresponents a Akt/mTOR, EGFR-Ras-MAPK, IGF i Wnt en mostres humanes, línies cel·lulars i animals d'experimentació.\nSenyalizació hepatocel·lular i càncer\nLa nostra investigació es focalitza en la identificació de dianes cel·lulars amb potencial terapèutic en el càncer de fetge i el desenvolupament de marcadors de pronòstic d'eficàcia antitumoral pel tractament del carcinoma hepatocel·lular (HCC). En particular, els nostres projectes d'investigació en curs es centren en:\n1. Teràpies mitocondrials i amb lípids bioactius per millorar el tractament del HCC, i ajudar a superar la resistència a sorafenib.\n2. Identificació de signatures proteiques i d’ARN que permetin categoritzar candidats per a cada tractament específic.\n3. Teràpies experimentals per bloquejar el desenvolupament de metàstasis de fetge en models de tumor singeneics.


Governar a cop de decret · Tribuna.cat\nDimarts, 6 de d'abril del 2010 | 14:21\nMontserrat Candini, Tripartit, Corporació Catalana De Mitjans Audiovisuals, José Montilla, Albert Sáez\nBarcelona · El nerviosisme del tripartit és cada cop més evident i aquests darrers dies ja no tenen cap mena d'escrúpols a dirigir les seves decisions governamentals a costa del pluralisme democràtic. Bon exemple d'això és el Cop de Decret que han aprovat aquests darrers dies per modificar la Llei de la CCMA i imposar Enric Marín com a president d'aquest organisme en substitució d'Albert Sáez.\nLa imposició s'ha instal·lat definitivament a Can Tripartit. Les declaracions de Carod-Rovira manifestant que "la manca de complicitat dels mitjans de comunicació amb el Govern" són la prova claríssima que l'objectiu del Tripartit amb aquesta modificació de la llei és una voluntat clara d'intervencionisme polític dels mitjans públics.\nAquesta imposició té lloc sense que el Tripartit no hagi ni intentant obrir cap procés de diàleg amb l'oposició i sense cap voluntat de consens, ja que la primera reunió amb el conseller Tresserras per parlar-ne està fixada pel dia 8 d'abril. Aquesta actitud poc participativa té com a única explicació les presses i els nervis del Tripartit. La imposició és la marca de la casa. La decisió del President Montilla amb el canvi del seu responsable de campanya del PSC, i la seva suposada voluntat d'actuar "amb guant blanc" queda absolutament deslegitimat si a l'hora de la veritat s'actua a "Cop de Decret" i amb una qüestió tan important com és la Llei de la Corporació Catalana de Mitjans Audiovisuals, la qual sempre s'havia actuat amb consens.\nCal preguntar-se si el President Montilla també creu, com el seu Vicepresident, en la manca de complicitat dels mitjans de comunicació. Hauriem d'esperar més responsabilitat i talla institucional de la primera autoritat del País, i actuar amb dignitat democràtica. La rectificació i recuperació del tarannà de consens amb el qual es va fer la Llei de CCMA, seria un bon senyal de normalització institucional: rectificar és de savis i no ens poden imposar quan no han fet ni un sol contacte per intentar buscar el consens. Si ens manté la imposició i la confirmació d'aquest tarannà de govern a cop de decret, des de CiU ens oposarem rotundament al control polític dels mitjans de comunicació públics que intenta el Tripartit amb tots els mecanismes parlamentaris de què disposem.\nAlbert Sáez presenta el seu darrer llibre 'El periodisme després de Twitter. Notes per repensar un ofici'\nSáez: "Dilluns va néixer una estrella, no se sap si política, empresarial o mediàtica"


After life - Directorfrustrat\nPosted on 17/03/2019 by Pau Garriga\nRicky Gervais interpreta, escriu i dirigeix After Life, una petita joia on l’humorista s’allunya de la seva cara més combativa i punyent per oferir-nos un drama molt intens on el seu protagonista utilitza un humor sec i directe per fer front a una gran tragèdia.\nEn Tony es troba en plena depressió després de la mort de la seva parella. Cansat i sense cap objectiu a la vida decideix suïcidar-se però es fa enrere a l’últim moment. El desencant que pateix en Toni es fa evident en la manera com tracta tots aquells que l’envolten, fins i tot els que intenten ajudar-lo. Només la seva gossa se salva de les crítiques sense miraments d’en Toni.\nAfter life és una sèrie petita que pot passar desapercebuda enmig del torrent de sèries que s’estrena setmanalment però és d’aquelles que val la pena no perdre’s. Amb sis capítols de menys de 30 minuts, After Life és una sèrie ideal per veure en un parell de tirades o en una marató de quatre hores però fer-ho d’aquesta manera et pot deixar bastant tocat. La sèrie és molt dura i veure-la tota seguida et pot deixar bastant tocat.\nRicky Gervais crea un univers únic de personatges que acompanyen el protagonista i que, d’una manera o una altra, l’ajuden a superar el seu dol. Un amic que aguanta sense queixes totes les bromes d’en Toni, un cunyat sobreprotector, una nova companya de feina que l’agafa com a mentor, una prostituta amb qui comença una sincera amistat o un drogoaddicte que pateix igual que pateix ell. En Toni és un personatge solitari que no concep la vida sense la seva parella i que s’ha d’enfrontar a una vida sense ella. Aquest petit univers anirà construint la nova realitat d’en Toni, una realitat que ell es nega a acceptar.\nEl to natural que Gervais dóna a la sèrie lliga perfectament amb la seva interpretació que transmet un munt de sensacions i sentiments amb una naturalitat increïble. En molts moments tens la sensació que Gervais no interpreta. L’empatia que aconsegueix amb el públic és total i dóna encara més força a la sèrie.\nAmb After life veiem la cara més tendre de Rocky Gervais però no per això perdem la crítica mordaç de l’humorista. Darrere del drama i de l’humor àcid d’After Life trobem dures crítiques a la societat actual. Algunes de les reaccions o decisions del personatge principal són dures i, a vegades, difícils d’entendre. After life és una sèrie brillant però amb moments molts durs de veure.\nTelevisió after life, netflix, ricky gervais


L’energia i la dignitat del poble català i dels ciutadans d’Europa que es van sumar al 2J va resplendir a Estrasburg (Rusc d'Abella) - VilaWeb\nL’energia i la dignitat del poble català i dels ciutadans d’Europa que es van sumar al 2J va resplendir a Estrasburg (Rusc d’Abella)\nNa Rusc d'abella ens fa una crònica del seu viatge a Estrasburg.\nTot i ser dimarts laborable, en ple mes de juliol, amb un sol de justícia (38-40 graus que van provocar l’assistència mèdica de @sanitarisxrep a més de 45 persones) i amb totes les adversitats judicials que afronten els representants presos polítics i exiliats per exercir com a eurodiputats al Parlament Europeu, en el seu clam d’independència el poble català repeteix incansablement que no es rendirà: ‘No Surrender’!\nEls ciutadans i ciutadanes catalans van anar i tornar d’Estrasburg en 80 autocars des tots els municipis del territori català, a més de cotxes, avió, motos… Us mostrem com ho hem viscut en un d’aquests autocars: 2.500 km i dos nits de viatge (anada i tornada de 30 hores). Ens sumem a viure aquesta gran experiència i descobrim un grup de 52 persones plenes d’energia que, tot i que cadascuna pugui pensar de diferent manera, a totes elles les uneix la dignitat i la reivindicació de la llibertat dels presos polítics i exiliats, dels drets humans i el dret d’autodeterminació, entre d’altres qüestions, i sobretot el civisme i la gran humanitat. Tots voldrien veure a Estrasburg els eurodiputats representants de Catalunya. Encara no saben que, malauradament, no serà possible. Mentre dura el viatge, van escrivint entre tots, en una llibreta d’anelles i amb bolígraf blau, un diari del camí a Estrasburg que podeu consultar en línia. Unes paraules escrites a mà de defensa dels drets humans que emmudeixen i colpeixen els cors d’un poble i que podeu llegir en l’enllaç següent en tres parts : primera part ,segona part i tercera part ( PDF) .\nAquí en teniu uns exemples: ‘Pujo a Estrasburg a defensar el meu vot, atès que és la màxima expressió de la democràcia’. Enric de Premià de Dalt.\n‘Anem a Estrasburg amb la il·lusió que els nostres representants ocupin el lloc que els hi pertoca i que ben aviat es pugui dir que Catalunya és independent’. Elena i Emili. Premià de Dalt.\nA més d’escriure aquest Diari, han debatut sobre la possibilitat que en Carles Puigdemont i Toni Comin iniciïn un nou exili a Alemanya, i si Oriol Junqueras exercirà d’eurodiputat, ateses les últimes decisions judicials dels tribunals que han coincidit en el temps amb l’acte del 2J i amb la sessió constitutiva del Parlament Europeu, ara l’elecció del nou president, l’italià David Maria Sassoli.\nDes del dilluns 1 de juliol, Carles Puigdemont i Toni Comin es troben a 5 Km d’Estrasburg, concretament, al municipi alemany de Khel seguint les indicacions dels seus advocats, separats dels seus conciutadans pel Rin, que separa França d’Alemanya. Una barrera natural que s’afegeix malauradament a les barreres judicials ja existents.\nTot i saber que al final no assistirien a l’acte Puigdemont, Comin i Junqueras, 10.000 catalans/es i ciutadans de Catalunya, Catalunya nord, Occitània, Arpitània, França, Bèlgica, Alemanya i de tota Europa es van concentrar a la Plaça del Parlament Europeu, perquè els ciutadans/es catalans/es amb dignitat, convicció i perseverança, continuen lluitant. Ara, amb convicció pel dret de vot de 2.300.000 persones i pels eurodiputats, els seus representants al Parlament Europeu; un dret bàsic en ciència política i que la democràcia està engabiant.\nA més del suport internacional dels ciutadans/es europeus, també les associacions i les entitats com l’ANC France @: ‘ Merci à tiut le mode quei s’est rendu aujourd’hui à Strasbourg devant PE pour manifestar et demander le respect du vote des europennes 2019’ , Omnium cultural @omnium que farà la conferència ‘’Omnium cultural davant del judici i la sentència del tribunal Suprem’ aquest divendres 5 de juliol a les 19 h, eren presents. També amb els voluntaris que fan una gran tasca en les accions reivindicatives.\nVàrem trobar-nos amb el Collectif Wallon pour la Catalogne @Wallocat que indiquen que: ‘Dimarts milers de persones van anar a Estrasburg per manifestar el seu suport als eurodiputats catalans impedits d’ocupar la seva plaça de treball d’eurodiputat a la sessió constitutiva del Parlament Europeu. El dret de vot dona la possibilitat als ciutadans d’expressar la seva voluntat en el moment de la votació. Més de dos milions de ciutadans europeus van votar Carles Puigdemont, Antoni Comín i Oriol Junqueras per representar-los a nivell europeu. Impedint d’ocupar la seva plaça d’eurodiputat, l’expressió de la voluntat de milers de ciutadans europeus està clarament trepitjada. És per això que el Collectif Wallon pour la Catalogne vol manifestar-se al costat de milers de catalans que han fet el viatge perquè cal solidaritzar-nos davant de la denegació democràtica a la que aquests ciutadans europeus s’enfronten’.\nD’altra banda, Foreign Friends of Catalonia @foreign_cat envia el següent missatge: ‘No esteu sols i ho estareu sempre menys. La vostra lluita pacífica ens admira i inspira. Sou l’esperança d’un canvi: la dels ciutadans que decideixen el que volen ser i cóm ho volen ser, gràcies a l’associativisme, la tenacitat i la vostra unió. Confieu amb vosaltres com ciutadans. No penseu que els partits, vostres i europeus, ho faran possibles. Nosaltres, ciutadans anònims d’arreu, ens unirem sempre més nombrosos amb vosaltres’.\n@foreign_cat va participar en l’organització de l’acte juntament amb Omplim Estrasburg @OmplimEST que agreix als ciutadans amb les següents paraules: ’ha estat una gran mostra de determinació, fermesa, dignitat i compromís. Som un exemple per tots els europeus. Moltes gràcies a totes i tots per l’èxit d’aquesta iniciativa comuna. Seguim!, Consell de la República @ConsellxRep i l’ANC @assemblea.\nTambé Foreign Friends of Catalonia va organitzar la tarda de l’1 de juliol la conferència: ‘La Catalogne et l’Europe en défense des libertés’ amb la participació de Charlotte Berger d’Alemanya amb les seves reflexions sobre la situació de repressió dels drets fondamentals a Catalunya, així com també foreing, per la professora Rossella Selmini i el professor Luigi Foffani.\nAssistència de Catalunya Nord\nEn l’espai de concentració veiem una pancarta per la llibertat dels amics de la Catalunya nord: ‘Angelets de la Terra’: una associació cultural, musical i artística de Catalunya nord que creix i que difon la seva cultura, principalment, en tot el seu territori .\nEn Ramon i na Berenguera d ‘Angelets de la Terra’ feien visibles els seus flyers de l’exposició ‘Visca per la llibertat’´, una mostra itinerant que s’ha exposat des d’ octubre de 2018 fins aquest juny als municipis de la Catalunya nord. Aquesta exposició col·lectiva de fotoperiodisme està dedicada al procés de l’autodeterminació de Catalunya.\nTotes les activitats es duen a terme amb civisme i en clau de pau, com ha estat sempre, perquè el diàleg és l’eina de Catalunya aquí i a tot el món.\nMúsica x la Llibertat, grallers i acordionistes fan que el clam sigui harmònic, com diu l’Angels que toca la caixa d’harmòmics (instrument medieval) ‘la música ha de potenciar l’harmonia entre tots, alhora que posa melodia a les nostres reivindicacions’.\nRecordem el ‘I am catalan’ de Pau Casals, el músic més universal del món amb Música x la Llibertat @Llibertatmusica amb el Luthier de Sant Esteve de les Roures @luthiersedr que ha creat un violí amb la caixa de ressonància que és Catalunya.\nTambé s’ofereix als manifestants la possibilitat de registrar-se i inscriue’s al Consell x la República, que fa pocs dies va estrenar la seva nova web: www consellrepublica.cat i que compta també amb el gran suport dels seus voluntaris arreu del territori i que va néixer del mandat democràtic del Primer d’Octubre.\nTambé ens trobem voluntaris per la llibertat i per la solidaritat dels presos polítics i exiliats que duen a terme diverses accions per donar visibilitat al conflicte, amb caixes de solidaritat amb la venda de productes diversos, entre d’altres.\nInici de l’acte amb ‘Cap pas enrera’\nEls advocats Gonzalo Boyé i Josep Costa han estat els primers a parlar a l’acte 2J. En Gonzalo Boyé opina que ‘creuar el riu cap Alemanya era la millor opció‘ per tal que Puigdemont i Comín no siguin detinguts, atenent l’acord de bilateralitat entre España i França.\nLemes com ‘Cap pas enrera’ d’en Boyé i ‘Lluitarem fins al final’ d’en Josep Costa s’han convertit en els primers clams del poble, que ha agraït amb molts aplaudiments la gran tasca legal d’ambdós.\nCom a primer acte dins d’aquesta manifestació, es llegeix el ‘Manifest d’Omplim Estrasburg‘ que recull les reivindicacions del poble català amb l’objectiu de reclamar que no es permeti que l’estat espanyol impedeixi que Carles Puigdemont, Oriol Junqueras i Toni Comín exerceixin com a eurodiputats.\nPer la seva part @epaluzie de l’ANC @assemblea va manifestar: ’No oblidem una cosa: la veritable batalla l’hem de guanyar a Catalunya, com vam guanyar el referèndum d’autodeterminació de l’1-O. La independència ens la guanyarem nosaltres, no ens la regalarà ningú’.\nPodem dir que en la història de Catalunya és la primera vegada que CAT compta amb el suport internacional per aquesta causa dels partits com ha estat l’Esquerra Unitària europea amb Maria Matias de Portugal que va recordar que ’Portugal és independent gràcies a Catalunya’, el diputat irlandès Matt Carthy que va ser ovacionat pel públic en esperonar els seus ànims amb el seu ‘Catalonia will be free’ i per la seva defensa dels drets del president Carles Puigdemont i del conseller Toni Comin com a eurodiputats, Ivo Vajgl, ex-ministre d’afers estrangers d’Eslovènia dels liberals i Gérard Onesta dels verds francesos per la democràcia i pel reconeixement dels 2.300.000 de vots dels catalans/es a les eleccions europees del 2019.\nPerò, les intervencions més esperades van arribar, després de visionar-se els vídeos de Make-off amb la lectura de la carta d’Oriol Junqueras per part de l’eurodiputada Diana Riba que deia: ’Un Parlament Europeu que es constitueix sense 3 dels seus eurodiputats perquè se’ls veta és un Parlament mancat de legitimitat. Avui més de dos milions d’europeus no estan representats a l’Eurocambra.\nDe part d’Oriol Junqueras: ’Treballarem per la democràcia, perquè no deixarem de luitar per l’Europa social i dels ciutadans, una Europa que sigui un bastió de drets i llibertats’.\nEl conseller Toni Comín manifestava en suport digital: ‘el que va passar ahir va ser un èxit aclaparador. El més important era que Europa sabés que els ciutadans de Catalunya es mobilitzaran pels seus drets’.\nI el president Carles Puigdemont amb connexió digital s’adreçava als assistents manifestant que: ‘Avui els carrers d’Estrasburg parlen català, però sobretot parlen demòcrata. N’hi ha que voldrien els carrers buits, silents, resignats. Però nosaltres omplim, parlem , lluitem. Que ho tinguin clar els nostres il.lusos perseguidors: no ens rendirem. Gràcies a tothom per ser-hi’\nMentrestant, la veu del poble de Catalunya sona a l’uníson i s’amplifica al món perquè aquesta no s’atura i és capaç de recórrer, de nit i de dia, més de 1.131 km per arribar a Estrasburg, al cor de la democràcia, amb dignitat, solidaritat, civisme i pau sense defallir.\nDe tornada a casa desprès d’haver demostrat una altra vegada que no defallim. El poble està unit i demanem als polítics unitat, no ens cansem i no tenim por.\nEndavant i sempre dempeus!\nDiari del camí a Estrasburg.\n'L’energia i la dignitat del poble català i dels ciutadans d’Europa que es van sumar al 2J va resplendir a Estrasburg'


INS del Voltreganès | ESO i batxillerat\nEls alumnes de 4t d’ESO visiten el MMACA\nEls alumnes de 4t d’ESO que formen part del projecte de recerca, creació i servei “Prohibit no tocar” de l’àmbit cientificotecnològic ha visitat el Museu de les Matemàtiques de Catalunya.\nEns ha rebut en Sergi Belmonte i ha traslladat a l’alumnat la seva passió per les matemàtiques.\nESO 4, General, Matemàtiques, Portada 0\nBenvinguts, alumnes de 1r d’ESO!\nTota la comunitat educativa del nostre centre desitgem que aprengueu moltíssimes coses i que us agradi molt venir a l’institut.\nRutes de transport\nRuta Santa Cecília de Voltregà\nPla d’organització de l’institut del Voltreganès per al curs 2021-2022\nPla d’organització de l’nstitut del Voltreganès per al curs 2021-2022\nGeneral, Portada Calendari d'exàmens de recuperació 0\nFinal de curs de 3r d’ESO\nFinal de curs 2n de d’ESO\nFinal de curs 1r de batxillerat\nSortida a la font de la Sala amb els alumnes de 1r de batxillerat A.\nFinal de curs de 1r d’ESO\nEls alumnes de 1r d’ESO han celebrat la festa de final de curs gaudint de diverses activitats, una d’elles ha estat compartir uns moments fantàstics amb un cavall i uns ponis.\nSense oblidar la batalla de globus d’aigua i el partit de futbol. Bones vacances!\nActe de comiat dels alumnes de 4t d’ESO i de 2n de batxillerat\nDivendres a la tarda es va fer l’acte de comiat i graduació dels alumnes de 4t d’ESO i de 2n de batxillerat. Va ser un acte especial perquè es van haver de seguir les mesures sanitàries establertes pel PROCICAT.\nCal destacar que vam plantar un xiprer (Cupressus sempervirens) com a símbol de coneixement i d’hospitalitat.\nLlibres de text i de lectura 2021-2022\nInstruccions de compra de llibres\nAquesta setmana s’ha fet públic el veredicte del concurs Jo tinc la paraula, organitzat pel Departament d’Educació, i dos grups del nostre centre han quedat finalistes. Són la Jana D, la Maroua E i en Guerau C de 2n ESO C; i la Paula S i la Clàudia M de 1r de Batxillerat. De tots ells la youtuber i presentadora de l’acte, Laura Grau, en va destacar que “vocalitzen millor que ella”.\nEls felicitem per la gran tasca feta no només d’ells sinó de tots els alumnes del centre que hi han participat.\nBatxillerat, ESO 2, General, Portada Expressió oral 0\nTreball de síntesi de 3r d’ESO\nAvui els alumnes de 3r d’ESO han assistit a la xerrada de Cooperació Osona Sahara i la d’Adfo. Volem agrair aquestes entitats per explicar-nos la feina que fan. Ha estat molt interessant.\nTambé han anat a l’Ajuntament de les Masies de Voltregà per conèixer les entitats del Voltraganès i demanar tots els dubtes per poder crear la nostra entitat. Moltes gràcies per atendre’ns.\nESO 3, General, Portada Treball de síntesi 0\nAmb els alumnes de 4t d’ESO en les assignatures de biologia, geologia i matemàtiques hem treballat la teoria dels fractals, els nombrosos exemples que hi ha a la natura, i n’hem construït un de geomètric.\nCiències naturals, ESO 4, General, Matemàtiques, Portada Matemàtiques 0


Un cicle de conferències encetarà els actes d'homenatge al promotor cultural i periodista blanenc Benet Ribas, en commemoració del centenari del seu naixement. Les conferències començaran avui, a les 8 del vespre, amb la xerrada Actituds cíviques per construir Catalunya, a càrrec del president Jordi Pujol. La conferència se celebrarà al Centre Catòlic de Blanes.\nEl cicle continuarà, al mateix lloc i hora, amb cinc xerrades més. La següent serà el 15 de maig, a càrrec de l'escriptora i filòloga Vinyet Panyella, amb una conferència titulada Mercè Rodoreda, una vocació literària. El dia 18 de setembre, el director del Diari de Girona, Jordi Xargayó tractarà La trama oculta dels grans mitjans de comunicació. Qui s'amaga al darrere de cada mitjà? El 9 d'octubre el torn serà per al polític i advocat Josep López de Lerma, que oferirà una xerrada sobre Política i compromís social. La història serà la temàtica que es tractarà el dia 13 de novembre, a càrrec de l'historiador Joan Domènech Moner, que parlarà de Jaume Ferrer de Blanes. Un blanenc universal. Finalment, tancarà el cicle el geòleg Germán Álvarez, Blanes i el Montseny.\nBenet Ribas va morir el 1997. Entre altres tasques en favor del catalanisme, va ser el principal impulsor de la revista Recull de Blanes i dels prestigiosos premis literaris del mateix nom. El 1987 li va ser atorgada la Creu de Sant Jordi.


Serveis escolars - Agora Andorra International School\nAgora Andorra International School ofereix una àmplia oferta de serveis per als alumnes i les seves famílies per a major comoditat de tota la comunitat escolar i amb l’objectiu de facilitar la conciliació entre la vida acadèmica i la personal.\nEl menjador d’Agora Andorra International School destaca per la seva lluminositat i unes vistes imponents a la muntanya. El menjar és casolà i s’elabora diàriament amb fruites i verdures de temporada. El centre adapta el menú previst segons les necessitats específiques (al·lèrgies, dietes especials, malalties i pautes d’alimentació indicades pels pares) amb una atenció personal a cada alumne.\nAgora Andorra disposa d’una ruta d’autobús per a alumnes entre 6 i 18 anys. A més, el col·legi compta amb un aparcament interior disponible per a tots aquells pares que desitgin portar els seus fills amb cotxe privat, amb una zona de drop off controlada per a una major seguretat a l’entrada dels nens.\nAgora Andorra International School posa a la disposició dels seus alumnes una botiga on poden adquirir l’uniforme escolar, que cal sol·licitar a recepció. El col·legi s’encarrega de la compra dels llibres i de totes les gestions pertinents per fer-los-hi arribar als alumnes, un servei que es repercuteix als pares mitjançant un únic rebut el mes de setembre.\nEl col·legi posa a la disposició de tots els pares del primer cicle d’Educació Infantil un servei d’ampliació horària o permanència de 8 a 9 h i de 17h00 a 19h00.\nAssociacions de pares\nAgora Andorra dona suport actiu a la participació de les famílies en el dia a dia del col·legi, mitjançant la coordinació de les diferents associacions de pares, com ara la Parent Teacher Association (PTA), coordinada per una mestra, la International Commision, encarregada d’organitzar l’International Day, la Welcome Commision, encarregada de donar la benvinguda als nouvinguts a Andorra o l’Events Commision, encarregada d’organitzar esdeveniments com la Festa de Nadal o el Carnestoltes.


Sense Categoria Archives - Pàgina 2 de 4 - Blog 7 i tria\nEl camí de l’aprenentatge: un camí acomp\nJa tornem a tenir aquí l’inici de curs i amb ell, un bon grup de monitors i monitores preparats per educar els nostres infants durant el temps de migdia. Tot poder comporta una gran responsabilitat. Quin és aquest poder? Quina és la responsabilitat? Agafant les paraules del gran Stan Lee, creador d’Spiderman, i traslladant-les a l’entorn educatiu, el […]\nDes dels seus inicis, 7 i TRIA s’ha configurat com una entitat a la recerca de la qualitat, entesa com un esforç continuat en la millora dels serveis prestats als nostres clientes i usuaris. Per a 7 i TRIA, “qualitat” és idear projectes diferents i innovadors, que aportin valor a l’educació dels infants i complementin el treball realitzat pels centres escolars; […]\nHola a tothom! Anem xino-xano avançant, passen els dies, els matins, les tardes i tots són plens de moments de relació i aprenentatge. És possible que avui en Manel de Petits (noms inventats) hagi après a compartir.. O que no li pot fer la guitza a la Marina, per fer riure al seu amic Albert. […]\nLa setmana bonica!\nEl Casal esta al punt més alt d’activitats. Ens han visitat algunes entitats.. Tabalots, Gitanes, Capgrossos i Dimonis! Des de 7itria i l’equip de monitors i monitores els donem les gràcies per aquestes activitats tan maques i esperades pels infants I molt més.. jocs secs i refrescants i una activitat amb llum negra! Aquí teniu […]\nAquests dies s’han convertit en jugar amb l`escultura, la música i la pintura. Hem pintant amb tot el cos sobre paper o roba , o amb aigua o gel sobre parets fent formes efímeres.. Deixant la imaginació a la cacera d’il·lusions, descobrint, com només el Casal ens dóna l’oportunitat. Així sorgir la proposta de fer […]\nL’art és expressió amb imatges, paraules, emocions a través de sons i avui al casal una manera de compartir els batecs del cor.. Som Percussió Parampa, pamparamm! pam pam\nDILLUNS ens vàrem llevar amb un núvol fosc a sobre i no es van fer algunes sortides per l’entorn. Plovia al moment de sortir i un grup de Petits no va anar a la piscina.En canvi van rebrer la visita d’un pintor..el fill de Picasso Picasso era qui deia que tots els infants són Artistes […]\nSou una Acadèmia d’ ArT?\nAhir al parc de Torreblanca uns infants d’un altre casal ens preguntaven: – Sou una acadèmia d’art? Mireu p5 Els altres grups també són Artistes… Petit projecte.. Art a partir d’un objecte amb l’objectiu de desenvolupar la conciència mediambiental. Seguim…\nDia d’inici Casal!\nBenvolgudes Famílies Comencem aquest blog avui, el tercer dia de Casal… Ens haurem de posar al dia! Ja hem fet la Presentació del nostre projecte Artístic I Love ArT_un experiment d’ art. Hem envaït les escoles La Pau i Jacint Verdaguer amb una colla d’artistes inquiets i alegres. Fins i tot s’ha fet la sortida […]


Recepta de sopes mallorquines per Tomeu Torrens del Celler Can Amer | Celler Can Amer\nInici » Noticias » Recepta de sopes mallorquines\nRecepta de sopes mallorquines\nLes sopes de matances són un plat típic de la cuina d’hivern tot i que actualment ja les podem trobar en els cellers i restaurants pràcticament tot l’any. Es tracta d’un plat que resumeix en la seva elaboració, en els seus aromes i en el seu sabor l’essència de la cuina mallorquina més tradicional. La seva elaboració no és complicada per a res. Només hem de seguir els passos adequadament i tenir la paciència i el temps que requereix un plat d’aquest tipus.\n-Un manat de bledes\n-Mig Pebre vermell\n-Una mica de sobrassada\n-Una Cullerada de pebre vermell “tap de cortí”\n-Una mica de colflori\n-100 grams de xuia\n-100 grams de costella de porc\n-Sopes de pa moreno\n-Un os de pernil\n-Mig prebe de cirereta\nComençarem amb la carn. Tallarem la costella i la xuia a trossos d’uns 3 cm de diàmetre i la tremparem amb sal i pebre. Després collim una greixonera o cassola de fang i posem oli d’oliva al foc. Quan estigui ben calent dauram la carn.\nTot seguit incorporarem l’os del pernil, la ceba tallada a daus i ho sofregirem tot junt. Quan la ceba estigui ben feta s’afegeix la tomàtiga prèviament picada i ho ofegam tot uns minuts. A continuació afegirem els alls picats, el bitxo, el llorer i les herbes aromàtiques.\nHo sofregim uns minuts més i hi afegim la col tallada a trossets d’uns 2 cm juntament amb els bolets trossejats, el pebre vermell i el botifarró (tots dos tallats a daus) i finalment la sobrassada. És el moment de tapar la cassola i deixar coure a foc lent fins que la col suï. Llavors rectificarem de sal i quan la col estigui mig feta, afegirem la coliflor, els tirabecs i el “tap de cortí”.\nA l’hora de servir posarem les sopes de pa en el fons d’una altra greixonera amb una mica d’oli d’oliva i les escaldam amb la meitat del cuinat. Després col·locam una altra capa de pa de sopes i cobrim de nou amb la resta del cuinat. Espolvorejam un poc de julivert per sobre i ja ho podem servir.\nJa sabeu que ens podeu deixar els vostres comentaris, suggeriments i idees en aquesta web o també en les nostres xarxes socials: Facebook, Twitter, Instagram o Pinterest.


La mort i la primavera, per Joan Ollé\nNo, no vull que el conte negríssim de Mercè Rodoreda es faci realitat\nDivendres, 26/04/2019 - 17:57\nA la magistral novel·la ‘La mort i la primavera’, de Mercè Rodoreda, les nits que els grans van al bosc dels morts a enterrar algú dins el seu arbre després d’haver-li omplert la boca amb ciment perquè l’ànima no es pugui escapar, tanquen els nens a l’armari de la cuina. Quan tornen de la festa funeral en què han devorat cavalls i eugues amb les cries que portaven dins i s’han begut la seva sang, tornen a casa i treuen els fills de l’armari a cops, alguns gairebé morts. No, com Miquel Iceta, no vull tornar a l’armari de la calavera Conqui.\nEn aquest poble imaginat per Rodoreda hi ha un pres que els seus habitants visitaran les tardes de diumenge, i juguen a tirar-li trossos de carn perquè els atrapi amb les seves dents abans de ser untat amb mel perquè vinguin les abelles. El pres, acusat d’haver robat, sense que n’hi hagi cap prova, viu tancat en una gàbia que li ha construït el ferrer –que, al seu torn, també fa d’enterrador– i només serà alliberat quan arribi a renillar com un cavall, quan ja no sigui una persona. No, no vull que la justícia del nostre país permeti que els nostres presos es podreixin a les presons a l’espera d’una sentència amb plenes garanties. ¿No hi hauria d’haver també gàbies de ferro per als jutges i part?\nUn altre personatge d’aquest conte negríssim és l’Home de la Cova, un tros d’home malenconiós armat amb un garrot a qui els joves acudeixen amb una canya seca i llarga per batre-s’hi, sortint sempre derrotats però més forts, sent uns altres i servint més per a la vida que abans del duel. No, no vull que el meu fill ni els seus amics siguin obligats a ser més forts, més homes del que són.\nDalt de tot de la Muntanya Partida hi viu, a la seva fortalesa, el Senyor, títol que ostenta per consanguinitat amb aquell cavaller que, segons resa una de les moltes llegendes que corren de boca en boca, va fundar el poble al matar la serp que es menjava els bous. Un dels seus privilegis consisteix a poder escollir, sempre que vulgui, qualsevol noia per, com Alejandro Lerroux suggeria fer amb les monges, “elevar-la a la condició de mare”. No, no vull que per sang ningú sigui més que un altre, ni encara menys que una llegenda horrorosa legitimi atrocitats.\nEl poble de Rodoreda està assentat sobre d’un riu, i cada any, per la Festa Major, un noi l'ha de travessar per sota de l’aigua perquè el poble no s’enfonsi. Molts, després de lluitar amb les roques, surten del riu morts, d’altres sense front, sense nas, amb la cara esborrada... No, no vull continuar oferint als falsos déus sacrificis humans en nom del bé de la pàtria, de qualsevol pàtria.\nI aquest diumenge ens toca votar.\nTemes: Eleccions generals


Forcall inicia els preparatius de la ‘Santantonà’ amb la tala de “maio”. | DiaDia\nInici Turisme, cultura i festes Coses que fer Forcall inicia els preparatius de la ‘Santantonà’ amb la tala de “maio”.\nForcall inicia els preparatius de la ‘Santantonà’ amb la tala de “maio”.\nForcall comença dissabte dia 26 els preparatius de la Santantonà amb la tala de “maio”. Es tracta del pi central que sosté l’estructura de la foguera. És costum que el dia de “Nadalet” es vaja al bosc per recollir la llenya. En els últims anys la jornada se celebrava el dissabte més pròxim a Nadal. En aquesta ocasió el calendari ha fet que el dia oficial caiga en dissabte.\nAquest any els membres de la Santantonà de Forcall són els encarregats de l’organització de la festa.\nDesprés del dinar sortiran a la muntanya per a talar el pi central i la resta d’arbres, anomenats “costelles”, que es plantaran el pròxim dia 15 per a la celebració de la festa.\nEn total es tallen set pins. Es busca que siguen “llargs i recots” perquè conformen una estrucura adequada per a la “barraca”. Els pins es tallen i es pelen a la muntanya i s’arrosseguen amb cordes fins on es troba el tractor per carregar-los.\nEls pins que es talen són una donació de Francisco Viñals. Com a colofó a la jornada els membres de la Santantonada han organizdo una orquestra.\nAquest any la celebració de Sant Antoni a Forcall tindrà elements complementaris. I és que els dies 8 i 9 de gener la localitat celebrarà les quartes jornades sobre la festa de Sant Antoni Abat. La passada edició va tenir lloc a Canals (València)


L’Alcúdia de Crespins celebra la Fira de l’Esport amb més d’una desena d’entitats\nVisites a la noticia: 1.400\nLa plaça Jaume I de l’Alcúdia de Crespins va acollir durant el matí del passat dissabte dia 6 d’abril la segona edició de la Fira de l’Esport. En la cita, van estar present més d’una desena d’entitats esportives que es troben en el municipi amb l’objectiu de donar-se a conéixer i d’animar als veïns de l’Alcúdia de Crespins al fet que s’apunten a les seues associacions per a practicar esport. Al llarg de tota la jornada algunes d’elles van realitzar demostracions.\nTambé va haver-hi un espai reservat per als més xicotets de la casa ja que es va habilitar una zona que disposava d’un rocòdrom, tirolina, futbol, basket, tennis i castells inflables. A més, es van posar a la venda tiquets per valor de cinc euros que incloïa dues tapes i dos refrescos.\nEl regidor d’Esports a l’Ajuntament de l’Alcúdia de Crespins, Gerard Gimeno, ha explicat que amb la Fira de l’Esport “volem donar continuïtat a un esdeveniment que va nàixer l’any passat i que considerem necessari perquè els veïns coneguen l’oferta esportiva de la qual disposa l’Alcúdia de Crespins”. “A més, la qual cosa també pretenem amb aquesta cita és passar un matí divertit gràcies a les demostracions realitzades per les associacions així com les diferents activitats per als més xicotets de la casa”, ha puntualitzat.


BOWLING: EN MARXA LA 2A SÈRIE DELS CAMPIONATS DE CATALUNYA (05.03.2019)\nAquest vespre comença la segona sèrie dels Campionats Nacionals de Catalunya, l’equip del BC Diagonal format per, Axel Guimó, Marcial Ovide, Moisés Pérez i Sergi Montaña encapçala totes les classificacions.\nMarcial Ovide i Sergi Montaña capdavanters en la prova individual i de parelles i en la prova d’equips juntament amb Axel i Moisés. El conjunt de Sabadell, Diamond Bowling Club format per Josep Oriol Navarro, Diego Peña, Francisco Hernández i Eduard Albert, van en segona posició en les proves de parelles i equips. En categoria femenina, Cristina Sanz del Club Bowling Les Corts de Barcelona lidera la classificació individual i juntament amb Íngrid Julià la de parelles.\nTotes les classificacions són provisionals, els campionats de Catalunya es disputen en tres sèries, la suma de les tres sèries dóna els campions i campiones de cada una de les proves i el pas a la classificació per equips a la Copa Generalitat.\nLes instal·lacions de Baix Bowling de Sant Vicenç dels Horts, acull la segona prova que tindrà lloc del 5 al 10 de març.


Skudenes Camping Skudeneshavn Noruega - Ofertes d'hotels amb els MILLORS DESCOMPTES EN LÍNIA\nVeure tots els 12 allotjaments a Skudeneshavn.\nPostveien 129, Skudeneshavn, Skudeneshavn, Noruega, 4280 - Veure al mapa\nMés informació sobre Skudenes Camping\nConvenientment situat a Skudeneshavn, Skudenes Camping és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Skudenes Camping és compromet a que la seva estada sigui el més còmoda possible. Wi-Fi gratuït en totes les habitacions, instal.lacions per a minusvàl.lids, magatzem d'equipatge, aparcament de cotxes, instal.lacions de barbacoa són només algunes de les comoditats que fan que Skudenes Camping sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), buceig, pesca, parc infantil, equitació. Les seves instal.lacions de primera i una situació excelent fan de Skudenes Camping la base perfecta per a gaudir de la seva estada a Skudeneshavn.


minimono - La Roca Village • La Roca Village\nMai la comoditat ha estat tan glamourosa\nLa tornada al gym més cool\nLa tendència del moment\nLa Roca Village floreix amb Nikki Tibbles\nTres looks que no poden faltar al teu armari\nUna nova experiència\nRegistra't ara i podràs guanyar una Targeta Regal de fins a 300€.\nLlicenciada en Arquitectura, Andrea Sanglas va treballar durant quinze anys fent maquetes per a estudis, on va aprendre l’art de transformar grans obres en petits objectes. Però, a partir del naixement de la seva filla, es va replantejar la seva vida professional i va decidir reenfocar la seva energia creativa. Així va néixer Minimono, una marca de roba infantil que aposta perquè la roba que vesteixen els nens els ajudi a relacionar-se amb el món i a imaginar mil històries sobre qui són i on són. La cura pels detalls a una escala mil·limètrica formava part de la seva feina com a maquetista, i aquest mateix esperit és el que la guia ara a Minimono.\nMés de 60 talents\nLa Roca Village és membre de The Bicester Village Shopping Collection™


La Xarxa Ulldecona es troba de ple en la programació familiar “Dissabtes de Teatre”. Amb l´arribada del mes de desembre a punt de commemorar l´acte central de la temporada 2018-2019, la gala dedicada al teatre musical amb la participació de diversos artistes de renom. El 15è aniversari de programació estable a Ulldecona portarà artistes […]\nExaltació Fallera a Benicarló\n1 diciembre, 2018 - 10:00 - 22:00\nFELGTB declara que el final del VIH pasa por la eliminación de la discriminación y el estigma: una generación sin VIH es posible Tras la presentación del Pacto Social por la No Discriminación y la Igualdad de Trato Asociada al VIH, hay motivos de celebración. Sin embargo, aún queda camino por recorrer y es […]\n1 diciembre, 2018 - 18:00 - 20:00\nSta. Magdalena es vestirà de festa el pròxim cap de setmana i ho farà per a celebrar Sta. Cecilia, la patrona dels músics. Els actes s’iniciaran a les 17,30h amb una missa a l’església parroquial, que comptarà amb la presència de tots els membres de la formació musical. D’altra banda, a les 19.30h se celebrarà […]


El comú preveu aprovar la majoria d'al·legacions del pla urbanístic\nLa intenció és permetre més edificabilitat en unitats concretes sense renunciar a l’objectiu d’ordenar l’urbanisme\nVista general de Canillo.\nEl comú de Canillo ha decidit posposar l’aprovació de la reforma del pla urbanístic que estava prevista per al consell del comú celebrada ahir per introduir moltes de les modificacions proposades pels propietaris en les 195 al·legacions presentades al pla. El cònsol major, Francesc Camp, va apuntar que “les al·legacions són moltes i pertinents i en podrem acceptar bastants”. Camp va reconèixer que “en alguns casos ens han fet veure que havíem de ser una mica més permissius i ho farem”. La previsió del comú és poder aprovar la reforma del pla en el consell del 27 de setembre vinent, després d’acabar de revisar totes les al·legacions i de fer reunions amb alguns propietaris que encara resten pendents, segons va indicar ahir en concloure el consell.\nEnvers què succeeix amb la moratòria de llicències aprovada l’any passat i que va caducar precisament ahir, Camp va fer referència a l’article 93.3 de la Llei d’urbanisme, la qual “ens permet que qualsevol projecte presentat haurà de ser aprovat sobre la base de la nova reglamentació malgrat no haver estat aquest encara aprovat”. La legislació indica en aquest sentit que la llicència es podrà atorgar si no afecta pel seu emplaçament les infraestructures de la trama viària prevista.\nCamp va assegurar que les al·legacions aportaran retocs puntuals al pla i que l’objectiu de classificació es mantindrà, però que es podran fer canvis motivats en les al·legacions en determinades unitats en zones de menys protecció. El cònsol major va assegurar que es va intervenir en zones com a Incles perquè la tendència era reparcel·lar en petites unitats propietats més grans per construir múltiples bordes.\nEL PALAU DE GEL, DEFICITARI\nLa reunió del consell de comú també va aprovar els comptes del Palau de Gel. La instal·lació segueix sent deficitària, però des de la majoria es fa posar l’accent en el fet que l’agost havia estat molt bo i que la liquidació a 31 del mes reflectia unes pèrdues un 10% per sota del pressupostat. A hores d’ara la pèrdua d’explotació prevista és de 639.000 euros. La minoria va demanar participar en el pla d’acció del Palau de Gel, una proposta en la qual està treballant el comú, segons va apuntar el cònsol major, en tres vessants: la gestió del Palau, la reducció de la despesa energètica i les propostes de noves activitats per augmentar la facturació.\nCONTRIBUCIONS ESPECIALS A SANT PERE DEL TARTER\nEls propietaris de la urbanització de Sant Pere del Tarter hauran de contribuir a través de contribucions especials a pagar les obres de reforma. Així ho va apuntar la majoria en el consell de comú celebrat ahir a causa de l’elevat cost de les actuacions, que podria enfilar-se als 3,5 o quatre milions d’euros. El comú és troba a hores d’ara estudiant amb el lletrat i la interventora quin percentatge aplicar en les contribucions especials a pagar pels propietaris. El ventall abraça del 30% al 90%, però encara resta per definir en funció de l’aportació del comú.\nNOVA ZONA BLAVA AL VIAL DE RANSOL\nEl cònsol menor del comú de Canillo, Marc Casal, va anunciar que abans de final de setembre s’instal·laran parquímetres i una nova zona blava al vial d’accés a les urbanitzacions Gran Sol i Sol-Ski. En les darreres setmanes el comú ha sancionat molts vehicles després de prohibir-hi aparcar més enllà del frontal dels edificis. Casal va apuntar que a l’hivern hi havia problemes per poder retirar la neu del vial i espera que la nova zona blava ajudi a ordenar l’aparcament. També va fer referència que hi ha poques queixes i que els residents tenen aparcament sota de casa.\nCom tot...... depenen de quina casa fa alegacio. (€€€€€€€)


Arriscado, a nou centèssimes del bronze a l’estatal en pista coberta\nDimarts, 19 Febrer 2002 01:00\nEl passat cap de setmana es va celebrar el campionat estatal d'atletisme absolut en pista coberta a Sevilla, amb participació mataronina. Esmeralda Arriscado (AA Catalunya) no va poder revalidar el seu sots-campionat de 60 metres tanques, però el seu quart lloc va ser el millor resultat d’un atleta mataroní en la competició. Quan anava en segona posició va tenir un petit desequilibri al superar la quarta tanca, i es va veure superada per dues atletes, arribant amb un temps de 8’62”. La guanyadora va ser Glory Alozie (València), que ha obtingut la nacionalitat espanyola recentment, establint un nou rècord dels campionats amb 7’95”.\nPer altra banda, Robert Villà (Puma Chapín) va ser el cinquè classificat en el concurs de salt amb perxa, amb un salt sobre els 5 metres. El guanyador va ser Montxu Miranda que es va aixecar fins als 5’55 metres. Villà ja ha saltat per sobre dels 5’20 aquesta temporada, però no ha trobat encara un bon ritme de competició.\nUn altre mataroní, el saltador de triple Edu Pérez (AA Moratalaz), que era el segon classificat en el rànquing estatal de la temporada, no va poder pujar al podi al ressentir-se d’una lesió al turmell. Va arribar a saltar 15’01 metres, però després del quart intent va retirar-se degut als seus problemes físics. El guanyador va ser Raúl Chapado (Puma) amb una marca de 16’41 m.\nLa mataronina Irene García (AA Catalunya) va ser desena en la competició de salt amb perxa, al superar els 3’30 metres, la seva millor marca de la temporada. La guanyadora va ser Dana Cervantes que va establir un nou rècord estatal al superar els 4’25 m.\nA més, l’atleta del CA Laietània Marta Rosselló es va quedar a una sola centèssima de les semifinals dels 60 metres llisos, classificant-se en dissetena posició amb un temps de 7’80”.


La fòrmula secreta | Oci Educatiu\nOci Educatiu > La fòrmula secreta\nI si pogueres protagonitzar la teua pròpia novel·la d'aventures? Apunta't a #LaFòrmulaSecreta!\nAlguna vegada has pensat a viatjar en el temps? T'agradaria conéixer altres èpoques i protagonitzar una història de terror, amor i ciència-ficció? I si pogueres participar en la creació d'un dels monstres més llegendaris de tots els temps?\nTrobades, tallers, jocs, misteris… Fins i tot una Escape Room replet de sorpreses i enigmes! Tot això i molt més és #LaFòrmulaSecreta, una lectura interactiva, un joc, una aventura digital on et convertiràs en protagonista de la història, acompanyant als personatges d'una novel·la apassionant, L'efecte Frankenstein, en el seu esforç per tornar a casa.\nAjuda a una misteriosa viatgera en el temps a tornar a la seua època i crea al costat d'ella la llegendària història de Frankenstein, el monstre al qual anomenaven “la criatura”... Enfronta't a reptes, resol misteris, adapta't als costums d'una altra època, escapa del monstre i ascendeix a poc a poc en el camí de la saviesa fins a aconseguir ser membre d'honor de la lògia secreta dels Iluminatti.\nPerquè llegir mai va ser tan divertit… Apunta't a #LaFòrmulaSecreta!\nCom puc participar? Molt senzill: posa't en contacte amb els tècnics de joventut de la teua localitat i pregunta'ls per #LaFòrmulaSecreta.\nComencem a l'octubre!\nSaps com es creen els monstres? Existeixen realment? I si pogueres viatjar en el temps? La nostra protagonista, Nora, viatja a la fi del segle XVIII per a ajudar el seu amic Max a solucionar el problema amb la monstruosa criatura que el seu irresponsable amic Víctor Frankenstein ha creat i abandonat en el seu laboratori, mentre els membres d'una misteriosa lògia secreta intriguen contra ells…\nL'alacantina Elia Barceló viu a Àustria, on és professora de literatura espanyola i composició, però la seua autèntica passió és la literatura. Elia és, per damunt de tot, una escriptora genial amb més de 20 llibres publicats, i és considerada una de les escriptores de ciència-ficció més importants.


Elter, el portal d'Osona - Oleguer Presas signa autògrafs a Manlleu en la presentació del campus 'Supera't'\nOleguer Presas signa autògrafs a Manlleu en la presentació del campus 'Supera't'\ndilluns 19 de maig de 2008 16:38h\nEl campus es farà del 6 al 12 de juliol al camp del Borgonyà i en una casa de colònies de Sant Pere de Torelló\nOleguer Presas signant autògrafs\nPere Vila, director tècnic del campus\nManlleu, | El futbolista del Futbol Club Barcelona, Oleguer Presas, va ser divendres a Manlleu per presentar un campus de futbol. El defensa blaugrana va presidir a l’ajuntament de Manlleu la presentació de la tercera edició del Campus ‘Supera’t’, patrocinat per la marca esportiva Diadora, i que es farà al camp de futbol de Borgonyà. Aquest campus es farà del 6 al 12 de juliol a la casa de colònies El Molí de la Riera de Sant Pere de Torelló.\nL’objectiu és millorar el nivell futbolístic dels joves jugadors i fomentar i practicar uns hàbits de vida saludables. La direcció tècnica anirà a càrrec de Dani Bigas, exjugador del Futbol Club Barcelona, i Pere Vila, llicenciat en Educació física. Pere Vila explica quin objectiu busca el campus.\nEl campus va dirigit a tots els nois i noies nascuts entre l’any 1994 i el 2001. El campus no està pensat només per a joves que ja sapiguen jugar a futbol sinó que s’hi pot apuntar tothom qui vulgui. Els grups d’entrenament seran dividits segons el seu nivell i en dos grans blocs.\nDesprés de presentar el campus, Oleguer Presas va anar a la botiga Esports 7 de Manlleu, patrocinadora del campus, on va signar autògrafs als joves que s’hi van acostar.\n- L'AEC Manlleu visita el Can Vidalet després de quinze dies de descans (19 de maig de 2008)\n- La millor boxa amateur arriba al Pavelló Municipal d'Esports (19 de maig de 2008)\n- La tiradora Núria Bonet torna de Logronyo amb dues victòries (19 de maig de 2008)\n- Els veterans del Barça de bàsquet jugaran a Manlleu per la Marató de TV3 (19 de maig de 2008)\n- El CP Manlleu aconsegueix la victòria contra el Barça Lassa (2-3) (19 de maig de 2008)


Ramon Rogent i Perés (Barcelona, 1920 – Cavaillon, Occitània, 1958) pintor, dibuixant i gravador és considerat el pioner de l'art contemporani a Catalunya. Alexandre Cirici va dir d'ell que era “l'iniciador dels moviments que havien de renovar-ho tot.”\nLa seva obra va representar un dels primers intents a la postguerra d'enllaçar art català amb l'art nou occidental, a través d'un esquematisme constructiu de colors plans influït especialment per Matisse. Des d'un naixent realisme, va evolucionar cap al fauvisme de colors purs i figures planes de contorns pronunciats.\nA poc a poc, i com podem veure en el dibuix que presentem avui, es va allunyant de l'academicisme per acostar-se a altres fonts, com el cubisme. La seva diferent manera d'enfocar l'art i la llibertat pedagògica que imposava al seu taller van portar els seus contemporanis a admirar-lo.\nVa ser un influent pedagog i morí en accident automobilístic quan tornava de fer conèixer Picasso a uns seus deixebles.\nTres nus, 1958